અમદાવાદ : 2014ની તલાટી ભરતી કૌભાંડનાં મુખ્યસુત્રધાર કલ્યાણસિંહ ચંપાવતે અમદાવાદમાં એક પત્રકાર પરિષદ યોજી હતી. જેમાં તેણે સરકાર પર ગંભીર આક્ષેપો કર્યા હતા. કલ્યાણ સિંહે દાવો કર્યો હતો કે ભૂપેન્દ્રસિંહ ચૂડાસમાનાં માણસો અને તત્કાલીન મુખ્યમંત્રીનાં સિક્યુરિટી ઇન્ચાર્જે તેની પાસે પાર્ટી ફંડના પૈસા માંગવા માટે આવ્યા હતા. કલ્યાણસિંહે દાવો કર્યો કે રાજ્ય સરકારમાં 2001 પછી 50 હજાર જેટલા લોકોની ગેરકાયદેસર ભરતી થઇ છે. જેનાં માટે 1 લાખથી 10 લાખ રૂપિયા વસુલાયા છે. મધ્યપ્રદેશની જેમ ગુજરાતમાં વ્યાપમ કૌભાંડ છે.